section_heading: Gornja granična frekvencija
paragraph_text: Pojam gornje granične frekvencije povezan je s višim po frekvenciji rubnim frekvencijskim područjem. Do amplitudnog pada prema višim frekvencijama dolazi zbog rezonantnih svojstava dinamičkog mikrofona, širine raspora tonske glave magnetofona ili kazetofona, utjecaja različitih spojnih oklopljenih vodova, utjecaja parazitnih električnih kapaciteta koji su karakterisični za pojedine aktivne elektroničke elemente (prije svega kapaciteta anoda/rešetka <math>C_{ag}</math> elektronske cijevi, kapaciteta kolektor/baza <math>C_{cb}</math> bipolarnog tranzistora, kapaciteta između izvora i vratiju <math>C_{SG}</math> unipolarnog tranzistora) ili kapaciteta za frekvencijsku kompenzaciju pojačanja operacijskog pojačala.